Document ID: 32009D0956

RÅDETS AFGØRELSE 2009/956/FUSP
af 15. december 2009
om ændring af fælles aktion 2009/131/FUSP om forlængelse af mandatet for Den Europæiske Unions særlige repræsentant for krisen i Georgien
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 28, artikel 31, stk. 2, og artikel 33, og
ud fra følgende betragtninger:
(1)
Den 25. september 2008 vedtog Rådet fælles aktion 2008/760/FUSP (1) om udnævnelse af Pierre MOREL til Den Europæiske Unions særlige repræsentant for krisen i Georgien indtil den 28. februar 2009.
(2)
Den 16. februar 2009 vedtog Rådet fælles aktion 2009/131/FUSP (2) om forlængelse af mandatet for den særlige repræsentant indtil den 31. august 2009, og den 27. juli 2009 vedtog Rådet fælles aktion 2009/571/FUSP (3) om yderligere forlængelse af den særlige repræsentants mandat indtil den 28. februar 2010.
(3)
Der bør fastsættes et nyt finansielt referencegrundlag til dækning af udgifterne i forbindelse med den særlige repræsentants mandat indtil den 28. februar 2010.
(4)
Den særlige repræsentant skal gennemføre sit mandat under forhold, som muligvis vil blive forværret og vil kunne skade målene for den fælles udenrigs- og sikkerhedspolitik, jf. traktatens artikel 21 -
VEDTAGET DENNE AFGØRELSE:
Artikel 1
Fælles aktion 2009/131/FUSP ændres således:
Artikel 5, stk. 1, affattes således:
»1. Det finansielle referencegrundlag til dækning af udgifterne i forbindelse med den særlige repræsentants mandat for perioden fra den 1. marts 2009 til den 28. februar 2010 er på 517 000 EUR.«
Artikel 2
Denne afgørelse træder i kraft på dagen for vedtagelsen.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 15. december 2009.

Labels: 18
9
5
15